google/wiki40b huggingface dataset:
Granvin

Geografi

Granvinfjorden skjærer seg inn mot nordøst. Granvinvatnet ligger 24 moh. Espelandsdalen følger østover til Ulvik. Granvinelva danner den 120 m høye Skjervefossen. 
Tettstedet Granvin har 469 innbyggere per 1. januar 2018.

Historie

Granvin ble egen kommune i 1891, da kommunen ble utskilt fra Ulvik kommune. Det første navnet var Graven kommune, men i 1898 ble navnet endret til Granvin. Stortinget har vedtatt at 
Voss kommune og Granvin kommune slås sammen til én kommune fra 1. januar 2020. Den nye kommunen skal hete Voss herad.

Tusenårssted

Kommunens tusenårssted er ungdomshuset Trudvang i Granvin sentrum. Huset har siden det sto ferdig i 1931 vært et sentralt samlingssted for innbyggere i Granvin. Ungdomslaget har bl.a. drevet lagsarbeid, fest, dans, kino, leikaring, skuespill. Huset brukes i forbindelse med 17. mai-feiringen og andre store hendelser i kommunen. 
Trudvang eies av Granvin ungdomslag. Laget ble grunnlagt 10. desember 1893, og holdt de første årene til i herredshuset på Eide. På 1920-tallet meldte kravet om større plass seg, og i 1921 ble det valgt ei nemnd som skulle se etter en passende tomt. I 1927 ble det valgt ei byggenemnd, og det første denne gjorde var å skaffe lovnader om gratisarbeid fra innbyggere i grendene. Tilsammen ble det gitt tilsagn på nærmere 700 dagsverk, mens andre ga sin støtte gjennom materialer eller pengetilskudd. 
Arkitekt Alvsåker fikk i oppdrag å lage tegninger for huset, og på et møte i ungdomslaget 12. januar 1930 ble det vedtatt å sette igang med byggingen. Det startet våren 1930 og i desember 1931 ble huset tatt i bruk. Vigselstalen ble holdt av fungerende sokneprest Nils Eide. 
Huset kostet 40 000 kroner, og laget måtte låne 8 000 kroner. Granvin ungdomslag har stått for vedlikeholdet av huset siden. 
Det var derfor naturlig for heradsstyret å velge Trudvang til kommunens tusenårssted.

Dialekt

mann fra Granvin, stedsnavn nevnes
Problemer med å lytte til denne filen? Se Hjelp:Multimedia.
mann fra Granvin, stedsnavn nevnes ikke
Problemer med å lytte til denne filen? Se Hjelp:Multimedia.
Hiroshi Kiyotake

Japans herrelandslag

Hiroshi Kiyotake har spilt 42 landskamper for Japans herrelandslag.
Rolf Sæterdal

Utmerkelser

Sæterdal ble tildelt Idrettsgallaens hederspris under Idrettsgallaen 2003 for sin innsats for norsk idrett.
Kinesiotape

Kinesiotape blir også omtalt som kinesiologitape og er en elastisk bomullstape med akryllim, som brukes til behandling av smerteplager i muskel-skjelettsystemet.
Kinesiotape har ikke vist bedre effekt enn narretape eller placebo.

Bruk

Kinesiotape brukes primært i forbindelse med behandling av smerteplager i muskel-skjelettsystemet. Tapen er myk og svært elastisk, og gir derfor liten støtte. Den brukes derfor ikke på samme måte som uelastisk sportstape (overtråkk, avlastning etc.).
Kinesiotape er mest brukt av terapeuter som jobber med smerteplager i muskel-skjelettsystemet, og som har gått på kurs i bruk av kinesiotape.
Kinesio IP, LLC eier varemerkene KINESIO og KINESIO TAPING.

Effekt

En stor systematisk vitenskapelig oversiktsartikkel i Journal of Physiotherapy fra 2013 støtter ikke bruk av Kinesiotape som behandling i klinisk praksis. Sett under ett var Kinesiotape ikke mer effektivt enn narretaping / placebo. I de studiene hvor Kinesiotape viste en bedre effekt enn kontrollgruppene, var effektstørrelsene små og ikke klinisk signifikant, og studiene var av for lav kvalitet til å kunne si noe sikkert om effekten.

Utbredelse

Tapen ble første gang sett på japanske idrettsutøvere i OL i 1988, men det var først under OL i Beijing i 2008 at det virkelig ble fart i bruken av kinesiotape, da det ble donert bort 50.000 ruller kinesiotape til de olympiske utøverne. Dette var vellykket sett ut fra et forretningsperspektiv. Påstandene om effekt har imidlertid blitt møtt med en del skeptisisme på grunn av manglende vitenskapelig dokumentasjon.
Siden 2008 har man sett idrettsutøvere i hele verden bruke kinesiotape, blant annet syklisten Lance Armstrong og senest fortballspillerne Gareth Bale, Gianluigi Buffon og Mario Balotelli.
Langs kysten

Langs kysten er et musikkalbum med Johannes Kleppevik, utgitt i 1997.
Polmak (kommune)

Polmak, (NO-2026), er en tidligere kommune i Øst-Finnmark som ble opprettet den 1. januar 1903 etter en deling av Næsseby kommune. Ved opprettelsen hadde Polmak 450 innbyggere og et areal på 1 831,32 kvadratkilometer. Administrasjonssenteret var grenda Polmak, hvor også Polmak kirke ligger.
Kommunens landområder tilsvarer sognet Polmak, eller det som nå (2013) utgjør delområde Polmak (med unntak av Tana bru) i Tana kommune. Den 1. januar 1964 ble Polmak slått sammen med Tana kommune.
Giulia Ghiretti

Bakgrunn

Hun drev tidligere med trampoline, men skadet ryggmargen i en trampolineulykke i 2010, og ble lam i begge beina.
NM i friidrett 1939

Norgesmesterskapet i friidrett 1939 bestod av flere arrangementer som i 1939 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo fra 19. til 20. august. 
Arrangør var Norges Friidrettsforbund. Kun menn deltok. Dette var det siste norgesmesterskapet i friidrett som ble holdt før krigen.
Kongepokalvinner ble Odd Rasdal. 
Se også NM i mangekamp 1939.
Guglielmo Marconi

Bakgrunn

Guglielmo Marconi ble født som andre sønn til den meget suksessrike italienske landeieren Giuseppe Marconi og den irske konen Annie Jameson. Han gikk på privatskole i Bologna, Firenze og i Livorno. Han studerte ved Universitetet i Bologna. Allerede i ungdommen interesserte han seg for fysikk og elektrisitet. Han studerte arbeidene til James Clerk Maxwell, Heinrich Hertz, Augusto Righi, Oliver Lodge og andre.

Oppfinnelser

Fra 1890 arbeidet Marconi med trådløs telegrafi. I 1895 begynte han med eksperimenter hjemme på gården til faren. Han klarte å utvikle et apparat som man kunne sende trådløse signaler med. Rekkevidden var omtrent tre kilometer.  
Han tok patent på systemet sitt i Storbritannia, med britisk patent nummer 12039. I 1897 grunnla han foretaket Marconi’s Wireless Telegraph Company Ltd. med hovedkontor i London. I 1899 sendte han en trådløs radiomelding over 51 km fra Frankrike til England. Den 12. desember 1901 lyktes han i den første transatlantiske trådløse overføringen. Dette sammen med sin venn Nikola Tesla.
I 1909 fikk Marconi Nobelprisen i fysikk sammen med Karl Ferdinand Braun. Han fikk også æren for å ha reddet mange liv, med sin oppfinnelse, da Titanic sank i 1912. Dette førte til endelig heltestatus og sementerte selskapets suksess.  
Senere arbeidet han med hvordan man kunne bruke kortbølger og  mikrobølger.
Han døde 20. juli 1937 i Italia.
Østre Borgerdyd Gymnasium

Østre Borgerdyd Gymnasium ble opprettet den 1. mai 1787 av en gruppe borgere fra København, Selskabet for Borgerdyd. Den gang under navnet Borgerdydskole, med lokaler i Købmagergade og Pilestræde. Allerede året etter deltes skolen ved en flytning i to, dog begge etter samme prinsipper. Hovedskolen fikk bolig på Nørregade og den mindre i Laksegade, begge under samme direksjon og i økonomisk forbindelse. Men i 1795 ble filialen flyttet til Christianshavn, Borgerdyskolen på Christianshavn (i dag Det Åbne Gymnasium), og litt etter hørte forbindelsen opp, og hver fikk sin direksjon.
Da forfatteren og filosofen Søren Kierkegaard ble student på skolen i 1830, lå den i Klareboderne. I 1884 ble skolen flyttet utenfor vollene og inn i den nåværende bygningen i Stockholmsgade. I 1919 overtok staten driften av skolen og den skiftet navn til Østre Borgerdydskole. 
Fra 1. august 2010 ble skolen slått sammen med Metropolitanskolen under navnet Gefion gymnasium.
ISO 3166-2:ST

ISO 3166-2:ST er São Tomé og Príncipes del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For São Tomé og Príncipe er det definert koder for to provinser.
Hver kode består av to deler, atskilt av en bindestrek. Første del er ST, ISO 3166-1 alfa-2-koden for São Tomé og Príncipe. Andre del er en bokstav.
Viktor Durasovic

2017

Durasovic kom til semi og finale i to turneringer i Bahrain, og klatret dermed opp til en 586 plass på verdensrankingen. Senere i 2017 har han vunnet to futures turneringer. Dette gjør at han har nådd sin høyeste rangering, med nummer 408 på verdensrankingen.
Bryting under Panamerikanske leker 2011

Bryting under Panamerikanske leker 2011. Bryting var er av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om atten titler i fri- og grekersk-romersk stil for både menn og damer. Cuba ble beste nasjon med ni gullmedaljer foran USA med fem.
Kulturjournalistikk

Kulturjournalistiken er en journalistisk gren som overvåker, undersøker og analyserer kulturelle fenomener. Kulturområdet blir kommentert og debattert på grunnlag av en bred forståelse, der både høykultur og populærkultur er inkludert. Tradisjonelt har litteratur- og kunstkritikk utgjort en stor del av kulturmaterialet. Med det nye og bredere kulturbegrep har kritikken fått konkurranse av reportasje fra underholdning, portretter, musikk- og filmanmeldelser så vel som kåserende kommentarer.
Kulturjournalistikens formål er å gi leseren mulighet til å forstå og å utdype kunnskap innen et begrenset kulturelt området. Dette omfatter ofte analyse og sammenligning, oversikt, og en personlig holdning i tekstene.

Historie

Kulturjournalistiken oppsto i London tidlig på 1700-tallet. Folk begynte å samle seg i byens kaffebarer til å utveksle tanker og ideer. En ny debattkultur ble født. I Sverige kunne man først på slutten av 1700-tallet fritt uttrykke en mening, og for første gang fikk et litterært verk offentlig kritikk. Kåserier var vanlig i pressen på 1800-tallet mens spaltistene trådte inn i de svenske avisspaltene først på 1960-tallet. Kulturseksjonen ble på et senere tidspunkt slått sammen med underholdnings og kulturanmeldelser iblandet populær kultur. På begynnelsen av århundret, 2000, fortsatte kultur og underholdning å integrere.
Hjalmar Haalke

Ettermæle

På Nardo i Trondheim er en gate oppkalt etter ham. Hjalmar Haalkes veg går fra Bjarne Ness' veg til Einar Øfstis veg.
Jarlshof

Jarlshof er restene etter en bosetting fra neolittisk tid på øya  , Shetland. Jarlshof ligger sør på Mainland, nær tettstedene Sumburgh og Grutness.
Bygningene på Jarlshof inkluderer rester fra en smie fra bronsealderen, hus fra jernalderen, hus fra pikterne, langhus fra vikingtiden og en gård fra middelalderen.
Neofron

Neofron fra Sikyon (Gresk: Νεόφρων, -ονος) var en av de mest profilerte dramatikerne i antikkens Hellas som det er tilskrevet et hundre og tyve stykker. Av hans omfattende forfatterskap er gjenstår det kun ett stykke, tragedien Medeia og av dette stykket er det kun bevart noen få fragmenter.
Det er sagt at Evripides benyttet Neofrons tragedie som utgangspunkt for sin egen tragedie av samme innhold, og med samme tittel, Medeia, men moderne forskning er delt i synet på hvilke av dramatikerne som var først ute. Neofron levde antagelig i den andre halvparten av 400-tallet f.Kr. og var således grovt sett en samtidig med Evripides. Hans hjemby var Sikyon i det nordlige Peloponnes mellom Korint og Akhaia.
Den senere bysantinske encyklopedi Suda forteller at Neofron introduserte i sine stykker tortur av slaver. I henhold til kanoner av dramatiske tekster hadde slikt ikke blitt framført direkte på scenen tidligere, men kun referert til ved hjelp av sendebud.
National Radio Hall of Fame

National Radio Hall of Fame er et æresgalleri for enkeltpersoner og radioprogrammer i USA som har bemerket seg positivt ved sitt innhold eller fått omfattende oppmerksomhet. Det er en del av USAs radiomuseum Museum of Broadcast Communications i Chicago i Illinois.
Innvalgte til æresgalleriet blir foreslått av en komité oppnevnt av museets president. Komiteen består av programskapere, vitenskapsmenn, journalister, m. fl. De setter sammen  opp en kandidatliste for hvert år  i mai for avstemning blant museets medlemmer. Vinneren blir årets innvalgte i æresgalleriet, og blir bekjentgjort i august.
Riste Pandev

Idrettskarriere

Pandev deltok på Makedonias stafettlag på 4 × 100 meter under Lag-EM i friidrett 2011, der Makedonia deltok i Third League. De kom der på sjetteplass, med tiden 43,76. Pandev løp der sammen med Riste Ajdarov, Kristijan Efremov, og Roberto Stevikj. I Junior-VM i friidrett 2012 deltok han på 200 meter, der han satte personlig rekord på 22,22 sekunder og kom på 56.-plass i kvalifiseringsrunden. Han gikk dermed ikke videre til semifinalene.
Pandev satte nasjonal rekord på 100 meter den 15. juni 2013, med 10,61 sekunder. Han deltok i VM i friidrett 2013, der han ble slått ut i kvalifiseringsrunden med 17. beste tid på 10,97 sekunder. Han deltok i EM i friidrett innendørs 2013 i juni, der han løp på 6,95 i kvalifiseringen. Dette var 20. beste tid av de 22 som deltok, så han gikk ikke videre til semifinalene. Makedonia deltok i Third League (3. divisjon) under Lag-EM i friidrett 2013, der Pandev kom på andreplass på 100 meter med 10,75, bak slovakiske Adam Zavacký. Senere i juni deltok han også i Middelhavslekene 2013, der han deltok både på 100 og 200 meter. På 100 meter kom han på 13.-plass i innledningsheatet, og nådde ikke finalen. På 200 meter satte han personlig rekord med tiden 22,04, men kom på sisteplass i kvalifiseringen, og nådde heller ikke der finalen.
I Junior-VM i friidrett 2013 kom han på 25.-plass i kvalifiseringen, med tiden 10,72 på 100 meter. Han deltok deretter i VM i friidrett 2013, men ble slått ut allerede i innledningsrunden på 100 meter, der han løp på 10,97.
Han deltok i VM i friidrett innendørs 2014 i Sopot, og løp der 60 meter på 7,00 og kom på 36.-plass i innledningsheatet. Den 6. juli 2014 satte han nasjonal rekord på 200 meter, da han løp på 21,65 sekunder i La Chaux-de-Fonds i Sveits. I august deltok han på 200 meter i EM i friidrett 2014, der han løp på 21,96 sekunder, og kom på 29.-plass av de 31 som stilte til start.
I mars 2015 deltok han på 60 meter i EM i friidrett innendørs 2015 i Praha. Tiden hans ble 6,91, som var 33. beste tid i kvalifiseringen. Han løp 100 meter i U23-EM i friidrett 2015. Makedonia deltok igjen i Third League under Lag-EM i friidrett 2015 Baku, og Pandev kom igjen på andreplass på 100 meter, også denne gangen bak Adam Zavacký. Han deltok på 100 meter i U23-EM i friidrett 2015, men kom på femteplass i sitt innledningsheat, og gikk ikke videre til semifinalene. Han deltok i VM i friidrett 2015 i Beijing. Der løp han 100 meter på 10,94 i den innledende runden, og fikk videre til heatene, men der løp han på 11,31 og ble slått ut av konkurransen.
Peritryssus

Utbredelse

Arten er beskrevet fra Sicilia, men alle dens nærmeste slektninger lever i Chile. Mest sannsynlig dreier det seg om en art som på et eller annet tidspunkt er innført fra Chile til Sicilia, og har etablert seg der.
MS «Hornelen» (1978)

MS «Hornelen» er et lastefartøy, bygget i 1978. I 1990 ble skipet kjøpt av Fylkesbaatane i Sogn og Fjordane for hvem det gikk i fraktfart frem til 2001. Skipet går nå i Fransk Polynesia i Stillehavet.
Sulfitt

Sulfitt er et ion som har den kjemiske formelen SO₃²⁻ der svovel har oksidasjonstall +4. Sulfitter er salter av svovelsyrling.
Bern lufthavn

Bern lufthavn (IATA:LSZB, ICAO:LSMB) er en flyplass ved tettstedet Belp og betjener Bern i Sveits.
UNOGIL

UNOGIL, formelt United Nations Observation Group in Lebanon, var en militær observasjonsstyrke opprettet av FN for å overvåke situasjonen i Libanon. Mandatet ble gitt ved Sikkerhetsrådets resolusjon 128 av 11. juni 1958. UNOGIL var i aktivitet fra juni til desember 1958 og hadde i oppdrag å passe på at ikke våpen eller ulovlig personell kom inn over grensen fra Syria.
UNOGIL hadde på det meste en styrke på 591 militærobservatører. 20 land deltok i operasjonen. Generalmajor Odd Bull satt i ledergruppen for UNOGIL.
Herreavdelingen

Herreavdelingen er et norsk radio-talkshow som gikk på NRK Radio fra 1996 til 2018. Programmet tok for seg hverdagens små og store problemer med et skråblikk, samtidig som programlederne la vekt på en bestemt musikkprofil. Programmet gikk på P1 og hadde en varighet på to timer. Det gikk på tirsdager fra kl 22.03 til 00.00 og i reprise i Nattradioen natt til torsdag kl 02.00–04.00.

Historikk

Programmet, som hadde sin første sending 29. januar 1996, gikk opprinnelig på formiddagen alle hverdager på P3 etter å ha overtatt sendetiden til Irma 1000. I denne perioden, frem til programmet ble midlertidig nedlagt etter høstsesongen 1997, hadde programmet også en rekke faste gjester, deriblant Anne-Kat. Hærland, Jonas Rønning og cricketreporter Arve Fuglum. Programmet var i denne perioden et utpreget humorprogram, sterkt preget av de ulike programlederne.
Herreavdelingen gjenoppsto høsten 1998, nå på P1, men ble igjen vedtatt nedlagt etter ett år. Dette førte til lytterprotester, og P1 gikk tilbake på dette vedtaket. Høsten 1999 og våren 2000 hadde Herreavdelingen også en times formiddagssending på torsdager, men stilen i programmet førte til protester, og fra høsten 2000 gikk programmet kun tirsdag kveld, noe det har gjorde siden, med unntak av sommerferien, hvor det lørdag ettermiddag ble sendt Herreavdelingens feriekoloni, Kjøleelementer fra arkivet. Før jul hadde Herreavdelingen i flere år også hatt «Herreavdelingens juleverksted» som gikk daglig.
Siden programmet ble direktesendt kom flere av problemstillingene på SMS og e-post fra lytterne, som programlederne refererte til som «familien». Ved siden av dette hadde programmet faste innslag som varierte fra sesong til sesong, våren 2007 var disse Tormod Løklings tristesser samt ukentlige besøk i studio fra Ragnhild Silkebækken eller Ingrid Bjørnov.
Herreavdelingen var en del av radioredaksjonen i NRK Underholdningsavdelingen. Redaksjonen besto av mange av Norges mest populære radioprogrammer, som Reiseradioen, Nitimen, Popquiz, Helgeland og Kveldsmat.
Peugeot 405

Design

Bilen likner på Alfa Romeo 164, som ble lansert samme år, og som også var tegnet av Pininfarina].
Bilen har blitt produsert i venstre- og høyrestyrte utgaver, som sedan og stasjonsvogn, og med både forhjuls-, bakhjuls- og firehjulstrekk.
Formaning

Formaning (gresk og teologisk parenese) er såkalt "Sterk oppfordring", som går ut på å veilede og refse rundt moralspørsmål og vise vei for han/hun/de formaningen er rettet mot. 
Formaning er avledet av det nedertyske vormanen; eg. be inntrengende, og har betydningen en belæring. Ordet anvendes særlig om litterære tekstavsnitt med formanende innhold. I bibelsk tekster uttrykker formaningene den kristnes etikk, og gjenkjennes i stor grad blant Paulus sine 13 brev i Det nye testamente. Brevsjangeren som Paulus bruker består av fire deler, en inngangs-hilsen - et takkeavsnitt - formaninger - og en avslutning.
Formaning forkommer også i verdslig litteratur, hos f.eks de sene epikureerne og i stoisismen. Brevene i Det nye testamente henter sine avsnitt fra samme litterære tradisjon som disse. Formaninger er normalt almengyldige og kan virke banale, men har tydeligvis, som det sees av utbredelsen, hatt en viktig funksjon, som oppmuntring og påminnelse til at leve det rette liv.
MS «Peter Wessel» (1981)

Historie

Skipet ble sjøsatt 5. desember 1980 under navnet MS «Gotland», og har en tid også hett MS «Wasa Star». Skipet ble døpt MS «Peter Wessel» i 1984 da det ble satt rute mellom Larvik og Frederikshavn.
En kort periode gikk skipet også innom Moss på turen fra Larvik til Frederikshavn.
MS «Peter Wessel» ble liggende ved kai i Larvik til klokka fire tirsdag 8. april 2008. Det italienske rederiet MSC tok over skipet 15. april. 18. april seilte båten til Palermo i Italia, der det først skulle på verksted, for deretter å bli satt inn som passasjerferje mellom Roma og Sardinia. Skipets nye navn ble «SNAV Toscana».
20. juni 2008 erstattet det nye skipet MS «Superspeed 2» Peter Wessel på linja mellom Larvik og Hirtshals. Christian IV seilte på strekningen fra 10. april fram til SuperSpeed 2 ble satt i drift.
NHO Luftfart

NHO Luftfart er en interesse- og arbeidsgiverorganisasjon for flyselskaper og andre luftfartsrelaterte virksomheter. NHO Luftfart arbeider for å videreutvikle en konkurransedyktig luftfartsnæring i Norge. NHO Luftfart er tilsluttet NHO, Næringslivets Hovedorganisasjon. 
Administrerende direktør er Torbjørn Lothe, og styreleder er administrerende direktør i Widerøe, Stein Nilsen. NHO Luftfart har hovedkontor i Næringslivets hus på Majorstua i Oslo.
Ingeniørregimentet (Norge)

Ingeniørregimentet (INRG) var et av hærens oppsettende regiment i perioden 1930 til 1986. Regimentet hadde standkvarter i Oslo og ekserserplass på Hvalsmoen ved Hønefoss.
Zopiklon

Interaksjoner

Den dempende effekten av zopiklon på sentralnervesystemet kan forsterkes av benzodiazepiner, barbiturater, enkelte typer analgetika, neuroleptika, sederende anthistaminer, anestetika og av alkohol. Zopiklon metaboliseres av cytokrom P450-systemet (CYP 3A4 og CYP 2C8) og kan derfor interagere med stoffer som enten induserer eller hemmer enzymet.
Erytromycin hemmer enzymet og gir økt konsentrasjon av zopiklon (80%). Rifampicin induserer enzymet og gir nedsatt konsentrasjon av zopiklon (80-90%). Grapefruktjuice hemmer CYP 3A4 og gir trolig derfor en økt konsentrasjon av zopiklon.

Avhengighet og toleranse

Da man begynte å bruke zopiklon på begynnelsen av 1990-tallet var et av argumentene for å bruke det framfor benzodizepin-hypnotika at det var betydelig mindre av avhengighetsskapende og mindre fare for misbruk. I dag er oppfatningen delt og flere hevder de benzodiazepinlingnende medikamentene ikke er bedre i forhold til toleranse og misbruk i det hele tatt.
For alle sovemedisiner er det en vanedannende effekt at pasienten etterhvert mister troen på at han/hun kan sovne normalt uten sovemedisin.
I USA er for eksempel ezopiklone (den aktive isosomeren i zopiklon) det eneste godkjente virkestoffet mot langtidsbehandling av søvnproblemer.
Fuentes Brotantes de Tlalpan nasjonalpark

Fuentes Brotantes de Tlalpan nasjonalpark (spansk: Parque Nacional Fuentes Brotantes de Tlalpan) er en nasjonalpark i Tlalpan sør i Mexico by. Hovedformålet med parken er å bevare de naturlige vannkildene som springer ut i utkanten av fjellkjeden Ajusco. Området har også gjennomgått et gjengroingsprosjekt. Det fikk status som nasjonalpark 28. september 1936, og har et areal på 129 hektar.
7,92 × 57 mm Mauser

Historie

Patronen ble designet av den tyske Geværkommisjon for Gewehr 88 (1888 Kommisjonsrifle) og senere brukt i Mauser boltrifler. Den ble offisielt innført i Tyskland i 1888 som «M/88 7,92x57mm I» (Infanteri) og brukte en 8.08mm kule. I 1905 ble en ny versjon som brukte en noe større kule (8.2mm kulediameter) innført. Denne fikk benevnelsen «7,92x57mm IS», «8x57mm IS» eller «8x57mm JS», det siste pga. likheten mellom "I" og "J" i datidens skriftsnitt. I USA fikk den benevnelsen «8mm Mauser» eller «8x57mm JS». Det var den utstrakte bruken i Mauserriflene som gjorde at patronen fikk «Mauser» i navnet etter hvert, til tross for at de ikke opprinnelig designet patronen.
Å skyte en 8x57IS-patron i en rifle kamret for 8x57I medfører risiko for kammersprengning på grunn av forskjellen i kulediameter.
Svømming under Stillehavslekene 1999

Svømming under Stillehavslekene  1999. Svømming var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var ellevte gangen som svømming var med på programmet under stillehavslekene. Det var 34 øvelser, sytten for menn og sytten for kvinner. Ny-Caledonia ble beste nasjon med tjueto gullmedaljer foran Fiji med seks.
Magnetic Island

Magnetic Island er en 52 km² stor øy utenfor Australia. Øya har ca. 2 000 fastboende innbyggere.
Nils Kristen Sandtrøen

Idrett og utdanning

Sandtrøen var aktiv idrettsutøver innen friidrett, skiskyting og langrenn. Som friidrettsutøver konkurrerte han for Friidrettsklubben Ren-Eng, og har sølv fra Ungdomsmesterskapet i friidrett på 3000 meter.
Sandtrøen studerte ved University of Alaska Anchorage etter fullført videregående da han ble tildelt skistipend og konkurrerte for universitetslaget i langrenn.
Corvisart (Paris Metro)

Corvisart er en stasjon på metroen i Paris.
Stasjonen betjener linje 6.